Dimpués de quantos ascensos, en 1933 yera coronel y heba vesitato quantos países foranos ta recullir informacions sobre os suyos exercitos. Antiparte, en o suyo destino en lOberkommando der Heeres preparó muitos estudios sobre l'emplego operacional d'armamento, como en o caso d'os Sturmgeschütze u artillería d'asalto autopropulsata, liberando asinas d'a misión d'aduya a l'infantería que teneban en otros exercitos a os carros de combate. Ista ideya ye en realidat l'alazet d'as victorias alemanas en as primeras anyadas d'a guerra, en dixar libres a las unidatz corazatas ta fer penetracions en a retaguardia enemiga.